Държавен вестник, бр. 65, 2019 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  65
да подпомагат създаването и поддържането на 
защитената заетост;
3. да осигурят възможност за извършване на 
продуктивна дейност и платена работа.
(4) Делът на наетите лица с множество 
трайни увреждания в ЦЗЗ не трябва да е по-
малък от 50 на сто от средносписъчния състав 
на заетите лица. 
Чл. 4. (1) Бенефициенти на резултатите от 
реализацията на проектните предложения са 
хора с множество трайни увреждания.
(2) Хора с множество трайни увреждания са 
такива, които имат поне два вида увреждания, 
всяко от които е не по-малко от 50 % намалена 
работоспособност (вид и степен на увреждане), 
наричани по-нататък „хора/лица с множество 
трайни увреждания“.
(3) Хората с множество трайни увреждания 
могат да се наемат за изпълнение на икономи-
чески дейности, които отговарят на специфич-
ните им възможности за упражняване на труд.
(4) В ЦЗЗ трябва да бъдат включени мини-
мум 15 лица с множество трайни увреждания.
Чл. 5. Средствата по тази Методика се пре-
доставят на конкурсен принцип с представяне 
на проектни предложения по един от двата, 
определени по-долу, компонента:
1. Компонент 1 – Създаване на ЦЗЗ;
2. Компонент 2 – Поддържане на устойчивост 
на дейностите в създаден ЦЗЗ.
Чл. 6. В рамките на обявен от Агенцията 
за хората с увреждания (АХУ) конкурс канди-
датите могат да участват с едно предложение 
по един от компонентите, определени в чл. 5.
Чл. 7. (1) Общият срок за изпълнение на 
проектните предложения по Компонент 1 не 
може да бъде по-дълъг от двадесет и два ме-
сеца. Срокът включва инвестиционен период 
до четири месеца и слединвестиционен период, 
осигуряващ защитена заетост за лица с мно-
жество трайни увреждания, не по-кратък от 
осемнадесет месеца.
(2) Срокът за изпълнение на проектните 
предложения по Компонент 2 не може да бъде 
по-кратък от осемнадесет месеца. През този 
период кандидатът, който е създал ЦЗЗ с фи-
нансиране от АХУ, е длъжен да поддържа ус-
тойчивост на дейностите за защитена заетост на 
наетите лица с множество трайни увреждания.
Чл. 8. (1) Средствата по Компонент 1 се 
използват за покриване на инвестиционни раз-
ходи и на текущи разходи (административни и 
преки) съгласно чл. 18, ал. 1, т. 1, 2 и 3. 
(2) Средствата по Компонент 2 се използват 
за покриване на текущи разходи съгласно чл. 18, 
ал. 1, т. 2 и 3.
(3) Пределните лимити на средствата по ал. 1 
и 2 се определят със заповед на изпълнителния 
директор на АХУ.
Чл. 9. В последващи конкурси по тази Мето-
дика кандидатите, реализирали и/или реализи-
ращи проекти, финансирани от АХУ, могат да 
участват при изпълнение на следните условия:
1. изпълнението на предходните проекти е 
приключило успешно и/или неприключилите 
не се оценяват като рискови по отношение на 
окончателното им завършване съгласно кон-
статации от експерти на АХУ;
2. с новото предложение не се иска фи-
нансиране за постигане на резултати, които 
е трябвало да се постигнат с реализацията на 
предходно предложение;
3. в резултат на извършваната продуктивна 
дейност ЦЗЗ е формирал приходи и те изцяло 
се използват за изпълнение на дейностите му.
Чл. 10. (1) Не се допускат до участие в кон-
курса кандидати:
1. които не представят попълнен формуляр 
и/или бюджет и/или изискуемите за проектното 
предложение документи;
2. при които общият размер на получените 
държавни помощи надхвърля левовата рав-
ностойност на 200 000 евро за период от три 
бюджетни години – две предходни и текущата 
бюджетна година; този таван се прилага неза-
висимо от формата на помощта или от преслед-
ваната цел и без значение дали предоставената 
помощ се финансира изцяло, или частично със 
средства, произхождащи от Европейския съюз 
(когато е приложимо);
3. които попадат в обхвата на изключе-
нията, посочени в чл. 1 от Регламент (ЕС) 
№ 1407/2013 г. на Европейската комисия;
4. които имат изискуеми публични задълже-
ния към държавата или общините, установени 
с акт на компетентен орган, освен ако е допус-
нато разсрочване, отсрочване или обезпечение 
на задълженията или задължението е по акт, 
който не е влязъл в сила;
5. които са получили финансови средства от 
други източници за същите допустими разходи 
или за същата цел. 
(2) Не се допускат до участие в конкурса 
проектни предложения, които не са подадени 
в срок.
Раздел ІІ
Специфични условия
Чл. 11. Кандидатстващите с проектни пред-
ложения трябва да предоставят минимален пакет 
от персонални подкрепящи услуги, свързани с 
конкретните работни места, които да подпома-
гат създаването и поддържането на защитената 
заетост, включващ:
1. оценка на професионалната пригодност; 
2. трудово наставничество; трудовото нас-
тавничество може да бъде обединено с ментор-
ството или с управлението на производство;
3. психологическа подкрепа, която е от 
ключово значение за всички етапи на под-
крепа – посредничество, оценка на професи-
оналната пригодност, мотивация, обучение, 
рехабилитация, заетост и т.н.;
4. медицински услуги; в предприятията, в 
чиято дейност участват преобладаващо лица с 
множество трайни увреждания, се изискват по-
интензивни медицински грижи или наблюдение;
5. материално-техническо оборудване, съ-
ответстващо на областта на икономическата 
дейност на ЦЗЗ и осигуряващо придобиването 
на професионални умения;